Meeldraad

duimnael|260px|Die meeldrade van *Hippeastrum* met hul wit helmdrade en prominente helmknoppe, wat die stuifmeel dra.

**Meeldrade** is die voortplantingsorgane van ’n blom wat die stuifmeel vervaardig.

’n Meeldraad bestaan gewoonlik uit ’n stingel, wat die **helmdraad** genoem word, en ’n **helmknop**, wat die mikrosporangia bevat. Die meeste helmknoppe het twee lobbe en is óf onder óf in die middel aan die helmdraad geheg. Die steriele deel tussen die lobbe word die **helmbindsel** genoem. ’n Stuifmeelkorrel ontwikkel uit ’n mikrospoor in die mikrosporangium en bevat die manlike gamete.

Die meeldrade van ’n blom word saam die **meeldraadkrans** genoem. Dit kan ’n verskeidenheid vorms hê na gelang van die plantspesie – van hulle kan baie kompleks wees. Die meeldraadkrans omring die ginesium van die blom en word op sy beurt omring deur die blomkelk, as daar een is.

## Variasies in vorm 
[duimnael|300px|links|Meeldrade in konteks in ’n [Vrugblaar|eenvrugblarige blom. 1.&nbsp;Volwasse blom 2.&nbsp;Stempel 3.&nbsp;Styl 4.&nbsp;Helmdraad 5.&nbsp;Blomas 6.&nbsp;Knoop 7.&nbsp;Stingel 8.&nbsp;Heuningkelk 9.&nbsp;Meeldraad 10.&nbsp;Vrugbeginsel 11.&nbsp;Saadknop 12.&nbsp;Helmbindsel 13.&nbsp;Mikrosporangium 14.&nbsp;Helmknop 15.&nbsp;Blomdek 16.&nbsp;Kroonblaar: blomkroon 17.&nbsp;Kelkblaar: blomkelk]]

Na gelang van die plantspesie kan party of al die meeldrade in ’n blom aan die kroonblare of aan die blomas vas wees. Hulle kan ook vrystandig wees of op verskillende maniere aan mekaar vergroei wees. Die helmdrade kan vergroei wees en die helmknoppe vry, of die helmknoppe vergroei en die helmdrade vry. In plaas daarvan dat daar twee stuifmeelsakkies is, kan een van die sakkies van ’n meeldraad onontwikkel wees, of die twee sakkies kan later vergroei om een stuifmeelsakkie te vorm.

## Stuifmeelvervaardiging 
’n Tipiese helmknop bevat vier mikrosporangia. Dié vorm stuifmeelsakkies in die helmknop. Elke mikrosporangium is uitgevoer met ’n laag voedingsweefsel bekend as die tapetum en bevat aanvaklik diploïede moederselle. Dié ondergaan meiose om enkelkernige spore te vorm. Die spore is óf aanmekaar vas óf ná meiose geskei. Elke mikrospoor verdeel dan deur mitose om onvolgroeide mikrogametofiete te vorm, wat stuifmeelkorrels genoem word.

Die stuifmeel word eindelik vrygestel wanneer die helmknop oopbars. Die stuifmeel word deur wind, water, insekte, voëls of ander diere versprei.

Die stuifmeel van bedeksadige plante moet na die stempel van ’n soortgelyke blom oorgedra word sodat bestuiwing kan plaasvind. Daarna voltooi die stuifmeelkorrel (onvolgroeide mikrogametofiet) gewoonlik sy ontwikkeling. Dit kan ’n stuifmeelbuis ontwikkel en mitose ondergaan om twee spermkerns te vervaardig.

## Galery 

Beeld:Bee pollinating a rose.jpg|Insekte dra onwetend stuifmeel na ander blomme oor en sorg so vir bestuiwing.
Beeld:Crateva religiosa.jpg|Die blom van ’n spinnekopboom (*Crateva religiosa*) met sy talle opvallende meeldrade.
Beeld:Passion flower stamen.jpg|Meeldrade van ’n passieblom (*Passiflora caerulea*) met hul interessante simmetrie.
Beeld:RedandBlueLotusPistils.JPG|Blou en rooi meeldrade van ’n waterlelie (*Nymphaea caerulea*).
Beeld:Internal anatomy quinoa flower.JPG|Die blom van die hondebossie *Chenopodium quinoa* met sy vyf groot, geel tweelobbige helmknoppe.

## Sien ook 
* Stuifmeel
* Stamper

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia